《百堂寺》
宋代·韦骧

巍峨江之干，故迹百堂寺。寺垫徙于旁，遗构十一二。

百堂依岩崖，像貌宛以备。间虽或彫缺，亦足起敬畏。

江流几浅深，江木几荣悴。舟车日往还，兴寝谁复议。

炉香有馀烬，无乃妄侥觊。独叹镌凿功，绵历何所自。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。